Kulturen på P1

Viborgs vej til UNESCO: Mange års arbejde kulminerer i dag, hvor Viborg kan fejre at byen er blevet udpeget som "UNESCO Creative City". Det er især oprettelsen af animationsskolen for mere end 30 år siden, der har skubbet byen ud på det kreative eventyr. Men hvad betyder det at blive optaget i det fine UNESCO-selskab? Museumsdirektør indtræder i Dansk Erhvervs bestyrelse: Det er første gang i Dansk Erhvervs historie, at en museumsdirektør får plads i bestyrelsen. Det er blandt andet kulturlivets coronaudfordringer, som kræver en stærkere stemme. Direktør Ulla Tofte er gæst i studiet i dag. Tape Art Festival i Køge: Malingen er skiftet ud med tape, når en gruppe af internationale kunstnere udsmykker byens mure og gavle. Tape Art er en nyere kunstgenre, med rødder i Berlin, men nu er kommet til Danmark og har fået sin egen festival. Vi sender direkte fra Køges klisterkunst i Kulturen på P1 i dag. Værter: Jesper Dein og Karen Secher. (Sendes også 1.03). Vis mere